**CONTRACT DE FINANTARE**

**NR: ..............................**

**BENEFICIAR:**

**Cod SMIS**

**CONTRACT DE FINANŢARE**

**prin Programul Operaţional Regional 2007-2013**

**Axa prioritară 3**

**Domeniul major de intervenţie 3.2**

***Nr[[1]](#footnote-1)................................*** */****...................................***

**Preambul**

**Părţile:**

**Ministerul Dezvoltării Regionale şi Administraţiei Publice,** cu sediul în Bucureşti, strada Apolodor nr.17, Latura Nord, sector 5, Tel. 037 211 14 09, fax. 037 211 1630, cod de înregistrare fiscală 26369185, reprezentat legal de ......................................**, având funcţia de Ministru, în calitate de Autoritate de Management pentru Programul Operaţional Regional 2007-2013 , denumit în cele ce urmează AM POR**

**prin**

**Agenţia pentru Dezvoltare Regională .......***,* cu sediul în ........., ........, nr. ....., Tel. / fax. ......................, cod de înregistrare fiscală ........., reprezentată legal de ........**.......**, având funcţia de **.................**, **în calitate de Organism Intermediar pentru Programul Operaţional Regional 2007-2013,** denumită în cele ce urmează ***OI***, care semnează în numele şi pentru Ministerul Dezvoltării Regionale şi Administratiei Publice, pe de o parte

**şi**

**................................................,** având sediul în ............. , nr.........., ............, judetul ................., România, cod de înregistrare fiscală ................., reprezentată legal de .............., având funcţia de **..................**, identificat prin ......... seria ............ nr. ......., CNP ...............................

în calitate de **Beneficiar,**  pe de altă parte,

au convenit încheierea prezentului ***Contract de finanţare***în următoarele condiţii:

**Interpretare**

1. În prezentul contract, cu excepţia cazului când contextul cere altfel sau a unei prevederi contrare:
	1. Cuvintele care indică singularul includ şi pluralul, iar cuvintele care indică pluralul includ şi singularul;
	2. Cuvintele care indică un gen includ toate genurile;
	3. Cuvintele care indică persoane vor include persoane fizice şi/sau juridice, după caz.
2. Referinţele la orice acte normative se consideră a face referire şi la orice acte normative subsecvente prin care acestea sunt modificate.

**ARTICOLUL 1 – OBIECTUL CONTRACTULUI**

1. Obiectul acestui Contract îl reprezintă acordarea finanţării nerambursabile de către AM POR, pentru implementarea Proiectului nr. **.................., cod SMIS ...........,** intitulat **.................................**, denumit în continuare Proiect.
2. Beneficiarului i se va acorda finanţarea nerambursabilă în termenii şi condiţiile stabilite prin acordul de voinţă al părţilor, care este constituit din prezentul Contract de finanţare şi anexele acestuia, pe care Beneficiarul declară că le cunoaşte şi le acceptă.
3. Cererea de finanţare depusă de Beneficiar, rezultată în urma verificărilor, modificărilor şi completărilor efectuate pe parcursul procesului de evaluare şi selecţie, devine anexă la prezentul Contract, făcând parte integrantă din acesta.
4. Beneficiarul acceptă finanţarea nerambursabilă şi se angajează să implementeze Proiectul pe propria răspundere, în conformitate cu prevederile cuprinse în prezentul Contract şi cu legislaţia naţională şi comunitară în vigoare.

**ARTICOLUL 2 – DURATA CONTRACTULUI ŞI PERIOADA DE IMPLEMENTARE A PROIECTULUI**

1. Contractul intră în vigoare la data semnării lui de către ultima parte.
2. Contractul îşi păstrează valabilitatea 5 ani după expirarea perioadei de implementare a Proiectului aşa cum este stabilită conform prevederilor prezentului articol.
3. Data începerii implementării Proiectului este ziua următoare intrării în vigoare a prezentului Contract.
4. Perioada de implementare a Proiectului este de .................luni.

**ARTICOLUL 3 – VALOAREA PROIECTULUI**

Valoarea totală a Proiectului este de **.............................** lei  (....................)din care:

* valoarea totală eligibilă este de **..................** lei (finanţare nerambursabilă şi contribuţia Beneficiarului)
* valoare neeligibilă estimată inclusiv TVA aferentă acesteia, este de **...................**lei
* valoarea TVA aferentă cheltuielilor eligibile este de **......................** lei

după cum urmează:

|  |  |  |  |  |  |  |
| --- | --- | --- | --- | --- | --- | --- |
| Valoarea totală a proiectului | Valoarea totală eligibilă a Proiectului, din care: | Valoarea eligibilă nerambursabilă din FEDR | Valoarea eligibilă nerambursabilă din bugetul naţional | Co-finanţarea eligibilă a Beneficiarului | Valoarea TVA aferenta cheltuielilor eligibile | Valoarea neeligibilă inclusiv TVA aferentă acesteia |
| (lei) | (lei) | (lei) | (%) | (lei) | (%) | (lei) | (%) | (lei) | (lei) |
| 1 = 2 + 9+10 | 2 = 3 + 5+7 | 3 | 4 | 5 | 6 | 7 | 8 | 9 | 10 |
|  |  |  | 85 |  | 13 |  | 2 |  |  |

**ARTICOLUL 4 – VALOAREA CONTRACTULUI**

1. Valoarea prezentului Contract este de **........................** (............), (fără TVA) reprezentând valoarea totală eligibilă a Proiectului, stabilită conform art. 3 din prezentul Contract.
2. AM POR se angajează să acorde o finanţare nerambursabilă de maxim **.......................**/ ........................... echivalentă cu maximum **98**% din valoarea totală eligibilă a Proiectului specificată la art.3 al prezentului Contract.
3. Orice modificare a Contractului sau a Proiectului, agreată de către părţi, nu poate în nici un caz conduce la creşterea valorii finanţării nerambursabile şi/sau a procentului pe care aceasta îl reprezintă din valoarea totală eligibilă a Proiectului specificată la art.3 al prezentului Contract.
4. Prevederile art. 4 alin (3) se aplică corespunzător şi în cazul modificărilor asupra bugetului prevăzute la art. 18 alin (10) din prezentul Contract.
5. În cazul în care, la terminarea perioadei de implementare a Proiectului, valoarea totală considerată eligibilă de către AM POR este mai mică decât valoarea totală eligibilă specificata la art.4 alin. (1) din prezentul Contract, finanţarea nerambursabilă acordată de AM POR se va reduce corespunzător, prin aplicarea la valoarea totală considerată eligibilă de către AM POR a procentelor prevăzute la art.3 din prezentul Contract.

**ARTICOLUL 5 – ELIGIBILITATEA CHELTUIELILOR**

1. Cheltuielile sunt considerate eligibile dacă sunt în conformitate cu Hotărârea Guvernului nr.759/2007 privind regulile de eligibilitate a cheltuielilor efectuate în cadrul operaţiunilor finanţate prin programele operaţionale, cu modificările şi completările ulterioare, şi cu Ordinul comun al ministrului dezvoltării, lucrărilor publice şi locuinţelor nr. 1119/30.10.2007 şi al ministrului economiei şi finanţelor nr. 2392/13.12.2007 pentru aprobarea categoriilor de cheltuieli eligibile pentru domeniul major de intervenţie „Reabilitarea/ modernizarea/ dezvoltarea şi echiparea infrastructurii serviciilor sociale” în cadrul axei prioritare „Îmbunătăţirea infrastructurii sociale” din cadrul Programului Operaţional Regional 2007-2013.
2. Cheltuielile prevăzute la alin. (1) al prezentului articol, sunt eligibile cu condiţia ca acestea să fie cuprinse în *Anexa V* *Bugetul proiectului* a prezentului Contract şi să fie efectuate în conformitate cu termenii şi condiţiile prezentului Contract.

**ARTICOLUL 6 – ACORDAREA PREFINANŢĂRII**

1. Beneficiarul poate depune la OI cereri de prefinanţare, în condiţiile prevăzute în prezentul contract.
2. Prefinanţarea se acordă de către **AMPOR în două tranşe, în cuantum total de maxim 10% din valoarea eligibilă a contractului de finanţare,** aşa cum este aceasta definită la art. 4 alin. (1), cu respectarea prevederilor prezentului articol şi ale *Anexei III– Instrucţiuni de prefinanţare şi rambursare a cheltuielilor* la Contract. În situaţia nerespectarii condiţiilor şi termenelor prevăzute în prezentul contract pentru obţinerea prefinanţării, Beneficiarul este obligat să ramburseze întreaga prefinaţare primită.
3. Pentru asigurarea disponibilităţii sumelor necesare acordării prefinanţării, Beneficiarul va transmite către OI o notificare privind depunerea cererii de prefinanţare în termen de 30 de zile calendaristice de la semnarea contractului de finanţare. Întârzierea depunerii notificării privind depunerea cererii de prefinanţare va atrage după sine decalarea cu o lună a termenului de plată a prefinanţării de către AMPOR, termen prevăzut în *Anexa III - Instrucţiuni de prefinanţare şi rambursare a cheltuielilor* a prezentului Contract.
4. Beneficiarul poate reveni asupra notificării privind depunerea cererii de prefinanţare prevăzută la alineatul precedent, prin transmiterea către OI a unei înştiinţări în acest sens, în primele 15 zile calendaristice ale lunii în care a fost prevăzută depunerea cererii de prefinanţare. Înştiinţarea va fi însoţită obligatoriu de o notificare revizuită privind depunerea cererii de prefinanţare.
5. Nerespectarea prevederilor alineatului precedent atrage după sine decalarea cu o lună a termenului de plată a prefinanţării de către AMPOR, termen prevăzut în *Anexa III - Instrucţiuni de prefinanţare şi rambursare a cheltuielilor* a prezentului Contract.
6. Sumele aferente prefinanţării se acordă exclusiv Beneficiarului în baza documentelor si conditiilor stipulate in *Anexa III Instrucţiuni de prefinanţare şi rambursare a cheltuielilor* a prezentului Contract.
7. Prefinantarea se va recupera prin deduceri procentuale din fiecare cerere de rambursare, in procent de minim 30% din suma considerata eligibila de AM POR fiecarei cereri de rambursare (exclusiv TVA).

1. Recuperarea se efectuează începând cu prima cerere de rambursare, aplicându-se procentul menționat la alin. (7), astfel încât suma aferentă prefinanţării să se recupereze integral înainte de ultima cerere de rambursare.
2. Dacă prefinanţarea nu a fost recuperată înainte de efectuarea plăţii finale sau înainte de rezilierea contractului, dacă este cazul, diferenţa rămasă nerecuperată trebuie plătită de către Beneficiar în conformitate cu prevederile alin (10)-(12) din Anexa III – Instrucțiuni de prfinanțare și rambursare a cheltuielilor a prezentului contract.

(10)AM POR va face transferul fondurilor de prefinanţare în contul special deschis la Trezorerie de către Beneficiar pentru încasarea prefinanţării.

(11) Sumele existente în contul de prefinanţare se vor utiliza exclusiv pentru derularea activităţilor eligibile ale Proiectului.

1. AM POR va efectua transferul fondurilor în limita soldului existent la data solicitării de plată a prefinanţărilor/rambursărilor, iar în cazul insuficienţei fondurilor, procesul de plată se va suspenda până când conturile AM sunt alimentate cu sumele aferente fondurilor necesare.
2. In cazul in care valoarea totală a proiectului, respectiv valoarea totală eligibila a acestuia se diminuează, beneficiarul va restitui AM POR diferenţa prefinanţării aferentă diminuării valorii contractului. Prefinanţarea se va restitui in termen de maxim 10 zile calendaristice de la semnarea actului adiţional de diminuare a valorii totale eligibile de către ultima parte, in contul RO 63 TREZ 70054010605 XXXXX deschis la ATCPMB, beneficiar Ministerul Dezvoltării Regionale şi Administratiei Publice, cod fiscal 26369185;
3. In cazul in care Beneficiarul nu respectă termenul prevăzut la alin. (13), AM POR işi rezervă dreptul de la apela la clauzele prevazute la art. 14 NEREGULI ŞI RESTITUIREA FINANŢĂRII alin. (13).

**ARTICOLUL 7 – RAMBURSAREA CHELTUIELILOR**

1. Rambursarea se va efectua de către AM POR în conformitate cu *Anexa III –* *Instrucţiuni de prefinanţare şi rambursare a cheltuielilor*, pe baza cererilor de rambursare ale Beneficiarului, înaintate de către OI la AM POR.
2. Rambursarea cheltuielilor se va face în contul indicat de Beneficiar în cererea de rambursare, conform prevederilor legale.
3. Dacă Beneficiarul nu transmite OI o cerere de rambursare finală în termen de maxim 60 (şaizeci) de zile calendaristice de la expirarea perioadei de implementare prevăzută la art. 2 alin. (4) din prezentul Contract, acesta este considerat decăzut din dreptul de a solicita această rambursare, fără a fi necesară nicio notificare sau îndeplinirea oricăror alte formalităţi de către OI/AM POR.

**ARTICOLUL 8 – ACORDAREA CONTRAVALORII TVA**

Sumele pentru acoperirea plăţii TVA aferente cheltuielilor eligibile vor fi acordate Beneficiarului, de către AM POR, conform legislaţiei în vigoare, dar nu vor depăşi limita maximă prevăzută la art. 3 din prezentul Contract.

**ARTICOLUL 9 – OBLIGAŢIILE PĂRŢILOR**

**A. Obligaţiile Beneficiarului**

*Obligaţii generale*

1. Beneficiarul are obligaţia de a începe implementarea Proiectului la data indicată în art. 2, alin (3) al prezentului Contract.
2. Beneficiarul se obligă să implementeze Proiectul pe propria răspundere, în conformitate cu prevederile prezentului Contract şi ale legislaţiei comunitare şi naţionale în vigoare. Beneficiarul va fi singurul răspunzător în faţa AM POR / OI pentru îndeplinirea obligaţiilor asumate prin Contract, pentru implementarea Proiectului şi pentru realizarea obiectivelor prevăzute în *Anexa IV –* *Cererea de finanţare* la prezentul Contract.
3. Beneficiarul îşi asumă integral răspunderea pentru prejudiciile cauzate terţilor din culpa sa pe parcursul implementării Proiectului. AM POR şi OI vor fi degrevate de orice responsabilitate pentru prejudiciile cauzate terţilor, de către Beneficiar, ca urmare a executării prezentului contract, cu excepţia cazului în care prejudiciul cauzat este consecinţa îndeplinirii unei instrucţiuni exprese primite din partea AM POR / OI.
4. Beneficiarul este obligat să furnizeze AM POR / OI orice documente, date şi/sau informaţii solicitate în legătură cu implementarea Proiectului şi executarea prezentului Contract, în termenul şi condiţiile specificate în solicitarea respective.

**Implementare**

1. Beneficiarul se obligă să nu utilizeze obiectele / bunurile, fie ele mobile sau imobile, finanţate în cadrul prezentului Contract pentru realizarea de activităţi economice, în scopul obţinerii de venituri, prin cedarea folosinţei acestuia către o terţă parte, cu excepţia activităţilor corespunzătoare destinaţiei principale a acestora, pe întreaga perioadă de valabilitate a prezentului Contract astfel cum aceasta este identificată la art.2 alin.(2) de mai sus.
2. Beneficiarul se obligă să nu utilizeze obiectele / bunurile, fie ele mobile sau imobile, finanţate în cadrul prezentului Contract, pentru realizarea de activităţi economice în scopul obţinerii de profit, pe întreaga perioadă de valabilitate a prezentului Contract, astfel cum aceasta este identificată la art.2 alin.(2) de mai sus.
3. Beneficiarul se obligă să nu constituie gaj, ipotecă sau altă formă de garanţie bancară asupra oricăruia dintre obiectele / bunurile, fie ele mobile sau imobile, finanţate în cadrul prezentului Contract în decursul întregii perioade de valabilitate a prezentului Contract, astfel cum aceasta este identificată la art.2 alin.(2) de mai sus.
4. Beneficiarul se obligă să nu înstrăineze sub nici o formă obiectele / bunurile, fie ele mobile sau imobile, finanţate în cadrul prezentului Contract, pe întreaga durată de valabilitate a prezentului Contract, astfel cum aceasta este identificată la art.2 alin.(2) de mai sus, respectiv pe durata de viaţă a acestora, aşa cum este prevăzută de legislaţia naţională în vigoare, dacă aceasta este mai redusă decât durata de valabilitate a Contractului.
5. Beneficiarul este obligat să asigure actualizarea certificatului de acreditare ori de câte ori este necesar pe durata de valabilitate a prezentului Contract. Beneficiarul este obligat să prezinte OI / AM POR, un certificat de acreditare valabil odată cu ultima cerere de rambursare. Dacă pe durata a 5 (cinci) ani de la finalizarea implementării proiectului, furnizorul de servicii sociale nu reuşeşte să asigure prelungirea/ înnoirea ori de câte ori este necesar, a acreditării pentru serviciul social prestat în imobilul obiect al proiectului, beneficiarul devine neeligibil, acest fapt conducând la rezilierea Contractului de finanţare şi la măsuri de recuperare a finanţării publice acordate.
6. Beneficiarul are obligaţia de a respecta calendarul activităţilor prevăzute în *Anexa IV –* *Cererea de finanţare* la prezentul Contract.
7. Beneficiarul are obligaţia să asigure un management eficient al Proiectului, inclusiv prin asigurarea resurselor umane şi materiale necesare implementării corecte şi în termenele stabilite prin prezentul Contract a activităţilor Proiectului.
8. Beneficiarul are obligaţia de a respecta calendarul achiziţiilor publice prevăzute în *Anexa IV –* *Cererea de finanţare* a prezentului Contract.
9. Beneficiarul este obligat să realizeze toate măsurile de informare şi publicitate în conformitate cu obligaţiile asumate prin *Anexa IV –* *Cererea de finanţare* a prezentului Contract, cu respectarea prevederilor din *Anexa II –* *Măsuri de informare şi publicitate* a prezentului Contract.
10. Fără a se aduce atingere prevederilor art. 18 alin.(7) din Contract, Beneficiarul are obligaţia de a respecta *Anexa IIIa –* *Graficul de depunere a cererilor de rambursare* privind estimarea depunerii cererilor de rambursare, care este parte integrantă a prezentului Contract.
11. Beneficiarul are obligaţia restituirii integrale sau parţiale a prefinanţării acordate pentru care nu justifică prin cereri de rambursare utilizarea acesteia, conform prevederilor Anexei III Instrucţiuni de prefinanţare şi rambursare a cheltuielilor.
12. Beneficiarul are obligaţia de a întocmi şi transmite către OI, conform graficului de depunere a cererilor de rambursare, cererile de rambursare, precum şi documentele justificative ce însoţesc cererea de rambursare, în conformitate cu *Anexa III - Instrucţiuni de prefinanţare şi rambursare a cheltuielilor*.
13. Cererile de prefinanţare, de rambursare, rapoartele de progres, notificările, precum şi orice alt document oficial transmis AM POR/OI pentru implementarea proiectului vor fi semnate de către reprezentantul legal al beneficiarului sau de către persoana împuternicită în acest sens de către Beneficiar.
14. Beneficiarul are obligaţia de a întocmi şi transmite către OI, rapoarte de progres, trimestrial sau ori de câte ori AM POR/ OI solicită aceasta.
15. Beneficiarul este obligat să informeze OI şi AM POR despre orice situaţie care poate determina încetarea sau întârzierea executării Contractului, în termen de maxim 5 (cinci) zile lucrătoare de la data luării la cunoştinţă despre o astfel de situaţie. În urma analizei situaţiei apărute, AM POR poate decide suspendarea/rezilierea Contractului cu aplicarea corespunzătoare a prevederilor art. 14 din prezentul Contract.

**Audit şi control**

1. Beneficiarul este obligat să permită pe întreaga durată de valabilitate a contractului, OI, AM POR şi oricăror alte persoane autorizate în acest sens de către acestea, precum şi Autorităţii de Certificare şi Plată, Autorităţii de Audit, Comisiei Europene sau oricărui alt organism abilitat să verifice sau să realizeze controale/audituri asupra modului de implementare a proiectelor cofinanţate din instrumente structurale, şi/sau agenţilor desemnaţi de către acestea, să verifice, cu ocazia vizitelor la faţa locului, prin examinarea documentelor originale şi obţinerea de copii de pe aceste documente, modul de implementare a Proiectului.
2. După expirarea perioadei de valabilitate a contractului, se menţine obligaţia Beneficiarului de a păstra şi de a pune la dispoziţia OI, AM POR, Autorităţii de Certificare şi Plată, Autorităţii de Audit, Comisiei Europene şi oricărui alt organism abilitat de a efectua verificări/audituri asupra modului de utilizare a finanţării nerambursabile, toate documentele originale privind activităţile şi cheltuielile eligibile aferente Proiectului, inclusiv documentele contabile, inventarul asupra activelor dobândite ca urmare a prezentului Contract, pe o perioadă de 5 ani de la data închiderii oficiale a Programului Operaţional Regional 2007 - 2013.
3. În îndeplinirea obligaţiilor de mai sus, Beneficiarul se obligă să acorde, în termenul şi perioada solicitată, drepturile de acces necesare personalului şi/sau agenţilor desemnaţi în acest sens de către organismele menţionate la alin. (20) la locurile şi spaţiile unde se implementează sau a fost implementat Proiectul, inclusiv acces la sistemele informatice, precum şi la bunurile achiziţionate, la toate documentele şi fişierele informatice privind gestiunea tehnică şi financiară a Proiectului. Documentele trebuie să fie uşor accesibile şi arhivate astfel încât să permită verificarea lor. Beneficiarul este obligat să informeze AM POR şi OI cu privire la locul arhivării.
4. Beneficiarul are obligaţia de a asigura disponibilitatea şi prezenţa personalului implicat în implementarea Proiectului, precum şi a managerului proiectului verificat sau auditat, pe întreaga durată a verificărilor.
5. Beneficiarul are obligaţia de a realiza, la termenele specificate, toate măsurile incluse în planurile de acţiune pentru implementarea recomandărilor rezultate în urma misiunilor de audit ale Comisiei Europene şi /sau ale Autorităţii de Audit de pe lângă Curtea de Conturi a României, astfel cum aceste planuri de acţiune sunt agreate cu OI/AMPOR.

**Atribuirea contractelor şi politici comunitare**

1. Beneficiarul este obligat să respecte prevederile cuprinse în *Anexa IV* *Cererea de finanţare* referitoare la asigurarea conformităţii cu politicile Uniunii Europene şi naţionale, privind achiziţiile publice, ajutorul de stat, egalitatea de şanse, dezvoltarea durabilă, informarea şi publicitatea.
2. În scopul atribuirii contractelor de servicii, furnizare, execuţie de lucrări necesare pentru implementarea Proiectului care face obiectul prezentului Contract, Beneficiarul, în calitate de Autoritate Contractantă, are obligaţia de a respecta prevederile Ordinului Ministrului Afacerilor Europene nr. 1120/15.10.2013 privind aprobarea Procedurii simplificate aplicate de beneficiarii privați în cadrul proiectelorfinanțate din instrumente structurale, obiectivul „Convergență”, precum și în cadrul proiectelorfinanțate prin mecanismele financiare SEE și norvegian pentru atribuirea contractelor de furnizare, servicii sau lucrări, sau a oricăror acte normative de modificare, completare sau înlocuire a acestuia. Nerespectarea acestei obligaţii conduce la neeligibilitatea cheltuielilor astfel efectuate sau aplicarea de corecţii financiare conform legislaţiei în vigoare.

**Asigurarea co-finanţării eligibile a beneficiarului şi a cheltuielilor neeligibile**

1. Beneficiarul este obligat să asigure resursele de plată a cofinanţării eligibile şi a finanţării cheltuielilor neeligibile în vederea implementării Proiectului, ce îi revin conform art.3 din prezentul Contract.

**Evidenţă contabilă distinctă**

1. Beneficiarul trebuie să ţină o evidenţă contabilă folosind conturi analitice distincte pentru Proiect. Sistemul contabil utilizat va fi în conformitate cu legislaţia naţională în vigoare.

**Verificarea cheltuielilor**

1. Beneficiarul are obligaţia de a pune la dispoziţia AM POR, OI, Autorităţii de Certificare şi Plată, Autorităţii de Audit, Comisiei Europene şi oricărui alt organism abilitat să verifice modul de utilizare a finanţării nerambursabile, la cerere şi în termen, documentele solicitate şi să asigure toate condiţiile pentru efectuarea verificărilor la faţa locului.
2. În acest scop, Beneficiarul se angajează să acorde dreptul de acces la locurile şi spaţiile unde se implementează sau a fost implementat Proiectul, inclusiv acces la sistemele informatice, precum şi la bunurile achiziţionate, la toate documentele şi fişierele informatice privind gestiunea tehnică şi financiară a Proiectului. Documentele trebuie să fie uşor accesibile şi arhivate astfel încât să permită verificarea lor. Beneficiarul este obligat să informeze AM POR şi OI cu privire la locul arhivării documentelor.

**Păstrarea documentelor**

1. Beneficiarul are obligaţia de a păstra toate documentele originale, inclusiv documentele contabile, privind activităţile şi cheltuielile eligibile, în conformitate cu regulamentele comunitare şi naţionale, pe o perioadă de 5 ani de la închiderea oficială a Programului Operaţional Regional în cadrul căruia este finanţat Proiectul care face obiectul prezentului Contract.

**Evaluare**

1. Beneficiarul îşi asumă obligaţia de a furniza OI şi AM POR orice document sau informaţie, în termenul solicitat, în vederea realizării evaluării Programului Operaţional Regional 2007-2013 şi/sau a Proiectului implementat. Cu acordul AM POR, rezultatul evaluării poate fi pus la dispoziţia Beneficiarului.

**B. Obligaţiile OI**

1. OI va informa Beneficiarul despre data închiderii oficiale a Programului Operaţional Regional 2007-2013, în termen de 5 (cinci) zile lucrătoare de la data comunicării acesteia de către AM POR.
2. OI are obligaţia de a informa Beneficiarul cu privire la orice decizie luată şi care poate afecta implementarea Proiectului, în termen de 5 (cinci) zile lucrătoare de la emiterea deciziei respective sau de la luarea la cunoştinţă a unei decizii a AM POR .
3. OI are obligaţia de a sprijini Beneficiarul prin furnizarea informaţiilor sau clarificărilor necesare pentru implementarea Proiectului.
4. OI are obligaţia de a răspunde la orice solicitare scrisă a Beneficiarului, privind implementarea Proiectului, în termen de maxim 10 (zece) zile lucrătoare de la primirea acesteia. În cazul în care OI solicită opinia AM POR pentru formularea unui răspuns, răspunsul se va da în termen de 5 (cinci) zile lucrătoare de la primirea răspunsului de la AM POR**.**
5. OI monitorizează din punct de vedere tehnic şi financiar implementarea proiectului care face obiectul prezentului Contract.
6. OI are obligaţia de a verifica şi aviza toate materialele de informare şi publicitate transmise spre avizare de către Beneficiar în vederea implementării măsurilor de informare şi publicitate asumate de Beneficiar prin Contract, în termen de maxim 10 (zece) zile lucrătoare de la primirea acestora.
7. OI are obligaţia de a verifica realitatea, legalitatea şi conformitatea tuturor documentelor ce însoţesc cererea de prefinanţare/ rambursare, în vederea soluţionării acesteia, precum şi raportul de progres, transmise de către Beneficiar.
8. OI are obligaţia de a respecta termenele de verificare şi avizare a cererii de prefinanţare /rambursare menţionate în *Anexa III – Instrucţiuni de prefinanţare şi rambursare a cheltuielilor.*
9. OI este răspunzător faţă de Beneficiar pentru prejudiciile dovedit a fi cauzate acestuia ca urmare a neîndeplinirii obligaţiilor sale.

**C. Obligaţiile AM POR**

1. AM POR are obligaţia de a informa Beneficiarul cu privire la rapoartele, concluziile şi recomandările formulate de către Comisia Europeană care au impact asupra Proiectului care face obiectul prezentului Contract.
2. AM POR are obligaţia de a sprijini Beneficiarul, prin furnizarea informaţiilor sau clarificărilor pe care acesta le consideră necesare pentru implementarea Proiectului, direct sau prin intermediul OI.
3. AM POR va informa corespunzător OI în situaţia în care s-au furnizat informaţii/clarificări direct către Beneficiar.
4. În cazul în care OI solicită opinia AM POR pentru formularea unui răspuns, acesta se va transmite la OI în termen de maxim 30 (treizeci) zile lucrătoare de la primirea solicitării.
5. AM POR va efectua transferul prefinanţării în condiţiile şi cu respectarea termenelor menţionate în articolul 6 şi *Anexa III –* *Instrucţiuni de prefinanţare şi rambursare a cheltuielilor* din prezentul Contract.
6. AM POR va efectua rambursarea cheltuielilor în condiţiile şi cu respectarea termenelor menţionate în *Anexa III –* *Instrucţiuni de prefinanţare şi rambursare a cheltuielilor*, după verificarea şi avizarea cererii de rambursare şi a documentelor depuse de către OI.

**ARTICOLUL 10 – CONFIDENŢIALITATE**

1. Fără a aduce atingere obligaţiilor prevăzute la art.9 alineatele (20) – (23) şi (29) – (30) din prezentul Contract, AM POR, OI şi Beneficiarul se angajează să depună toate diligenţele pentru păstrarea confidenţialităţii asupra documentelor, materialelor, datelor şi informaţiilor în legătură cu Proiectul, respectiv să nu multiplice, utilizeze, copieze sau să transmită unor terţi orice informaţii declarate de părţile la prezentul Contract ca fiind confidenţiale.
2. Nu pot fi declarate confidenţiale acele documente, materiale, date şi/sau informaţii folosite în scop publicitar pentru informarea şi promovarea utilizării fondurilor alocate prin POR 2007-2013, conform obligaţiei AM POR/ OI, precum şi cele rezultate din obligaţia Beneficiarului de a respecta măsurile de informare şi publicitate conform *Anexei II – Măsurile de informare şi publicitate*.
3. AM POR/ OI/ Beneficiarul vor fi exoneraţi de răspunderea pentru dezvăluirea de informaţii confidenţiale referitoare la Contract/Proiect dacă:
4. informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire; sau
5. partea contractantă a fost obligată în mod legal să dezvăluie informaţia.

**ARTICOLUL 11 – CONFLICTUL DE INTERESE**

1. În înţelesul prezentului Contract, conflictul de interese reprezintă orice situaţie care are sau poate avea ca efect compromiterea executării acestui Contract, de către părţi, în mod obiectiv şi imparţial. Astfel de situaţii pot apărea ca rezultat al intereselor economice, afinităţilor politice sau naţionale, legăturilor de familie sau emoţionale, or al altor legături sau interese comune.
2. Odată cu depunerea primei cereri de prefinanţare/rambursare se va ataşa o declaraţie pe proprie răspundere a reprezentantului legal al beneficiarului din care să rezulte că nu se află într-o situaţie de conflict de interese, aşa cum este prevăzut la alin (1).
3. Părţile se obligă să întreprindă toate diligenţele necesare pentru a evita orice conflict de interese şi să se informeze reciproc, în termen de maxim 5 (cinci) zile calendaristice de la luarea la cunoştinţă, în legătură cu orice situaţie care dă naştere sau este posibil să dea naştere unui astfel de conflict.Orice conflict de interese care apare în decursul executării Contractului trebuie notificat fără întârziere către AM POR. AM POR îşi rezervă dreptul de a verifica aceste situaţii şi de a lua măsurile necesare, dacă este cazul.

**ARTICOLUL 12 – DREPTUL DE PROPRIETATE / UTILIZARE A REZULTATELOR ŞI ECHIPAMENTELOR**

1. Orice rezultate sau drepturi legate de acestea, inclusiv drepturi de autor şi/sau orice alte drepturi de proprietate intelectuală şi/sau industrială, obţinute în executarea sau ca urmare a executării acestui Contract, cu excepţia cazurilor în care astfel de drepturi sunt preexistente Contractului, vor fi proprietatea Beneficiarului.

**ARTICOLUL 13 – CESIUNEA**

Prezentul Contract în integralitatea sa, precum şi toate drepturile şi obligaţiile decurgând din implementarea acestuia, nu pot face obiectul cesiunii.

**ARTICOLUL 14 – NEREGULI ŞI RESTITUIREA FINANŢĂRII**

1. Prin „neregulă” în accepţiunea prezentului Contract, se înţelege orice abatere de la legalitate, regularitate si conformitate în raport cu dispoziţiile naţionale şi/sau europene, precum şi cu prevederile contractelor ori ale altor angajamente legal încheiate în baza acestor dispoziţii ce rezultă dintr-o acţiune sau inacţiune a beneficiarului, care a prejudiciat sau care poate prejudicia bugetul Uniunii Europene şi/sau fondurile publice naţionale aferente acestora printr-o sumă plătită necuvenit.
2. În cazul sesizării unei nereguli/suspiciune de neregulă în perioada de valabilitate a contractului OI/AM va emite, în scris, formularul de alertă de nereguli către ofiţerul de nereguli din AM POR.
3. OI/AM POR va procesa cererile de rambursare cu respectarea prevederilor OUG nr. 66/2011 sau a oricăror acte normative de modificare, completare sau înlocuire a acesteia.
4. Dacă în procesul de verificare a cererilor de rambursare OI/AM identifică abateri de la aplicarea prevederilor Ordinului Ministrului Afacerilor Europene nr. 1120/15.10.2013 privind aprobarea Procedurii simplificate aplicate de beneficiarii privați în cadrul proiectelorfinanțate din instrumente structurale, obiectivul „Convergență”, precum și în cadrul proiectelorfinanțate prin mecanismele financiare SEE și norvegian pentru atribuirea contractelor de furnizare, servicii sau lucrări, înainte de efectuarea plăţii, AM va aplica reduceri procentuale din sumele solicitate la plată de către beneficiar, în conformitate cu prevederile OUG nr. 66/2011.
5. În cazul suspendării, AM POR notifică Beneficiarul cu privire la decizia luată, la perioada şi motivele suspendării.
6. Structura organizată în cadrul AMPOR sau în cadrul instituţiei publice în care funcţionează AMPOR în scopul constatării neregulilor şi stabilirii creanţelor bugetare/corecţiilor financiare poate efectua misiuni de control în temeiul prevederilor OUG nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora sau a oricăror acte normative de modificare, completare sau înlocuire a acesteia, actele de control fiind opozabile Beneficiarului.
7. Orice plată excedentară efectuată de către AM POR constituie plată nedatorată, iar Beneficiarul are obligaţia de a restitui sumele respective.
8. În cazul în care situaţia prevăzută la alin (7) a fost depistată înainte de efectuarea ultimei plăţi, AM POR poate decide diminuarea sumei rambursate începând cu tranşa următoare cu sumele corespunzătoare, până la stingerea integrală a debitului, inclusiv, dacă este cazul, a comisioanelor de transfer bancar, plătite de AMPOR, aferente sumelor respective.
9. În situaţia în care, la plata cererii finale de rambursare, debitul nu a fost stins, AM POR va notifica Beneficiarul cu privire la suma datorată rămasă de restituit de către Beneficiar.
10. În termen de 15 (cincisprezece) zile calendaristice de la data confirmării de primire, de către Beneficiar, a notificării menţionate la alineatul precedent, acesta este obligat să restituie suma datorată, precum şi, dacă este cazul, comisioanele de transfer bancar, plătite de AMPOR, aferente sumelor respective.
11. În cazul în care plata excedentară este depistată după efectuarea ultimei tranşe de plată, AM POR va notifica Beneficiarul cu privire la plata nedatorată, acesta având obligaţia de a restitui, în termen de 15 (cincisprezece) zile calendaristice de la data confirmării de primire a notificării, suma datorată, la care se adaugă, dacă este cazul, valoarea comisioanelor de transfer bancar, plătite de AMPOR, aferente sumelor respective.
12. Comisioanele bancare ocazionate de rambursarea sumelor datorate AM POR cad în sarcina exclusivă a Beneficiarului.
13. Din ziua următoare expirării termenelor prevăzute la alin. (10) și (11) și art. 6, alin. (9) și (13), se vor calcula majorări de întârziere în valoare de 0,1% pe zi de întârziere din suma datorată, până la data plății efective.
14. OI/AMPOR va suspenda aplicarea prevederilor contractului de finanțare și în mod subsecvent suspendă plata/rambursarea tuturor sumelor solicitate de beneficiar aferente contractului de finanțare pentru care există sesizări către DLAF, DNA și ANI. Măsura de suspendare a plăților/rambursărilor urmează a fi aplicată până la pronunțarea acestor instituții sau până la pronunțarea deciziei definitive a instanței privind caracterul penal sau nepenal al faptei incriminate.”.

**ARTICOLUL 15 – MONITORIZARE**

Monitorizarea realizării obiectivelor stabilite prin Contract este realizată de OI şi AM POR în conformitate cu prevederile menţionate în *Anexa I – Măsuri de monitorizare* a prezentului Contract.

**ARTICOLUL 16 – PUBLICAREA DATELOR**

Beneficiarul este de acord ca următoarele date să fie publicate, de către AM POR/OI: denumirea Beneficiarului, denumirea Proiectului, valoarea totală a finanţării nerambursabile acordate, datele de începere şi de finalizare ale Proiectului, locul de implementare a acestuia, precum şi orice alte documente cu condiţia de a nu se aduce atingere prevederilor legale.

**ARTICOLUL 17 – CORESPONDENŢA**

1. Întreaga corespondenţă legată de prezentul Contract se va face în scris, cu menţionarea titlului Proiectului, precum şi a codului SMIS şi va purta număr de înregistrare de intrare şi de ieşire.
2. Întreaga corespondenţă legată de prezentul Contract se va transmite la următoarele adrese:

Pentru Beneficiar ............................................................

Pentru AM POR: Strada Apolodor nr.17, Latura Nord,sector 5, Bucureşti

Pentru OI: ..................................................................

**ARTICOLUL 18 - MODIFICĂRI ŞI COMPLETĂRI LA CONTRACT**

1. Părţile au dreptul, pe durata îndeplinirii prezentului Contractului, de a conveni modificarea clauzelor şi/sau Anexelor acestuia, prin act adiţional, încheiat în aceleaşi condiţii ca şi Contractul, cu excepţiile menţionate în prezentul articol.
2. În cazul în care propunerea de modificare a Contractului vine din partea Beneficiarului, acesta are obligaţia de a o transmite OI cu cel puţin 30 (treizeci) de zile calendaristice înainte de termenul la care este intenţionată a intra în vigoare, cu excepţia unor circumstanţe deosebite, acceptate de AM POR/OI. Beneficiarul va transmite, de asemenea, odată cu solicitarea de modificare, toate documentele justificative necesare.
3. Prin excepţie de la prevederile alin.(2), în cazul în care Beneficiarul solicită prelungirea perioadei de implementare a Proiectului, acesta este obligat să transmită OI solicitarea respectivă cu cel puţin 60 (şaizeci) de zile calendaristice înainte de sfârşitul perioadei de implementare a Proiectului.
4. Orice modificare a valorii totale a Proiectului nu poate conduce la creşterea valorii totale eligibile a Proiectului, menţionată la art.3 din prezentul Contract, efectuându-se exclusiv prin majorarea valorii neeligibile a Proiectului. Beneficiarul este obligat să transmită, împreună cu cererea de modificare a Contractului, şi documente din care să reiasă angajamentul acestuia că va asigura, din resurse proprii, fondurile suplimentare necesare, precum şi disponibilitatea acestor fonduri.
5. Orice modificare a valorii totale a Proiectului, nu poate conduce la depăşirea cuantumului de 4.000.000 lei, în caz contrar Proiectul devenind neeligibil, iar Beneficiarul fiind obligat să returneze în integralitate sumele primite de la AM POR, în condiţiile art.14 din prezentul Contract.
6. Prin excepţie de la prevederile alin.(1), Anexele I, II şi III ale Contractului pot fi modificate, unilateral, exclusiv de către AM POR, printr-o notificare scrisă, comunicată de către AM POR Beneficiarului şi OI. Notificarea va menţiona obligatoriu data de la care modificările respective intră în vigoare.
7. Prin excepţie de la prevederile alin.(1), Beneficiarul poate efectua modificări asupra Anexei IIIa Graficul de depunere a cererilor de rambursare printr-o notificare cu condiția ca aceste modificări să fie justificate, fără a se depăși un număr de maxim trei modificări.
8. Notificarea prevăzută la alin (7) trebuie transmisă de Beneficiar către OI, împreună cu Graficul revizuit, în maxim 15 zile calendaristice de la începutul lunii prevăzute în Graficul de rambursare pentru depunerea cererii de rambursare pentru care se face actualizarea.
9. Prin excepţie de la prevederile alin.(1), Beneficiarul poate efectua modificări în componenţa echipei de proiect, printr-o notificare scrisă, comunicată OI şi AM POR în termen de maxim 10 (zece) zile lucrătoare de la emiterea deciziei de modificare. Notificarea va fi obligatoriu însoţită de decizia de modificare, CV-ul şi fişa de post a persoanei astfel incluse în echipa de proiect.
10. Prin excepţie de la prevederile alin (1), şi cu respectarea prevederilor art. 4 alin.(3) din prezentul Contract, Beneficiarul poate efectua modificări asupra *Anexei V Bugetul proiectului*, prin transferuri între liniile din cadrul aceluiaşi capitol bugetar de cheltuieli eligibile, dacă acestea nu afectează scopul principal al proiectului şi fără a se modifica valoarea totală eligibilă a Proiectului. Astfel de realocări se pot efectua numai în limita unui procent de 10% din suma înscrisă iniţial (sau aprobată ca urmare a unui act adiţional) în cadrul liniei bugetare din care se face realocarea. Beneficiarul poate efectua inclusiv modificări asupra liniilor bugetare care au limite maxime impuse de prevederile regulamentelor comunitare sau naţionale sau de regulile de eligibilitate stabilite de AM POR, cu condiţia de a nu depăşi aceste limite maxime impuse.
11. În cazul în care Beneficiarul aplică prevederile alin (10), acesta este obligat să transmită la OI, spre avizare, bugetul astfel modificat, cu cel puţin 10 (zece) zile lucrătoare înainte de data la care modificarea respectivă este intenţionată a intra în vigoare.
12. Modificările de buget prevăzute la alin.(10) devin aplicabile numai după avizarea acestora de către OI. OI are obligaţia de a informa AM POR despre aceste modificări în termen de maxim 5 (cinci) zile lucrătoare de la avizare, sub sancţiunea inopozabilităţii faţă de AM POR a acestor modificări.
13. Actele adiţionale intră în vigoare în ziua imediat următoare semnării lor de către ultima parte, cu excepţia cazurilor în care prin actul adiţional se confirmă modificări intervenite în legislaţia naţională şi/sau comunitară relevantă, cu impact asupra executării prezentului Contract, situaţii în care modificarea respectivă intră în vigoare de la data menţionată în actul normativ corespunzător.
14. Prin excepţie de la prevederile alin. (1), Beneficiarul poate efectua, prin notificare, modificări asupra Anexei IV Cererea de finanţare, punctele: 2.3.5- Activităţile proiectului, şi 2.3.6 - Calendarul activităţilor, atunci când aceste modificări vizează exclusiv planificarea in timp a acestora precum şi punctul 3.4 Achiziţii publice, atunci când vizează exclusiv planificarea in timp a achiziţiilor, schimbarea tipului de procedură, cumularea mai multor achiziţii într-o singură procedură (cu respectarea prevederilor Ordinului Ministrului Afacerilor Europene nr. 1120/15.10.2013 privind aprobarea Procedurii simplificate aplicate de beneficiarii privați în cadrul proiectelorfinanțate din instrumente structurale, obiectivul „Convergență”, precum și în cadrul proiectelorfinanțate prin mecanismele financiare SEE și norvegian pentru atribuirea contractelor de furnizare, servicii sau lucrări), cu condiţia ca aceste modificări să nu afecteze bugetul proiectului, perioada de implementare şi să respecte prevederile contractuale legale în vigoare. Modificările prevăzute in prezentul alineat vor fi aduse la cunoştinţa OI şi AM POR, in termen de maxim 5 (cinci) zile lucrătoare de la intrarea in vigoarea modificărilor, sub sancţiunea inopozabilităţii acestora faţă de AM POR.
15. Beneficiarul poate modifica valoarea neeligibila a contractului de finantare prin notificare pana la limita maxima a valorii eligibile mentionate in Ghidul Solicitantului.
16. Nedetectarea de către OI şi/sau AM POR a erorilor privind procesul de atribuire a contractelor de achiziţii necesare pentru implementarea proiectului cu ocazia primirii notificărilor prevăzute la art.18, alin. (14) nu afectează dreptul OI şi/sau AM POR de a declara neeligibile, cheltuielile efectuate cu nerespectarea Ordinului Ministrului Afacerilor Europene nr. 1120/15.10.2013 privind aprobarea Procedurii simplificate aplicate de beneficiarii privați în cadrul proiectelorfinanțate din instrumente structurale, obiectivul „Convergență”, precum și în cadrul proiectelorfinanțate prin mecanismele financiare SEE și norvegian pentru atribuirea contractelor de furnizare, servicii sau lucrări, sau de a aplica corecţii financiare ca urmare a verificării cererilor de rambursare.
17. Orice modificare a bugetului proiectului prin diminuarea sau creşterea valorii unei linii bugetare cu respectarea prevederilor prezentului articol, realizate prin semnarea unui act adiţional sau prin notificare, nu reprezintă o confirmare a eligibilităţii cheltuielilor ce se vor deconta pe liniile bugetare respective.

**ARTICOLUL 19 - FORŢA MAJORĂ**

1. În sensul prezentului Contract, forţa majoră reprezintă orice eveniment imprevizibil şi de neînlăturat, intervenit după încheierea prezentului Contract şi care împiedică executarea în tot sau în parte a acestuia fiind constatată de o autoritate competentă. Sunt considerate situaţii de forţă majoră, în sensul acestei clauze, împrejurări ca: războaie, calamităţi naturale, epidemii, şi alte evenimente similare. Forţa majoră exonerează de răspundere părţile în cazul neexecutării parţiale sau totale a obligaţiilor asumate prin prezentul Contract, pe toată perioada în care aceasta acţionează şi numai dacă a fost notificată corespunzător celeilalte părţi. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.
2. Partea care invocă forţa majoră are obligaţia de a notifica celeilalte părţi cazul de forţă majoră, în termen de 5 (cinci) zile calendaristice de la data apariţiei acesteia şi de a o dovedi, în termen de cel mult 15 (cincisprezece) zile calendaristice de la data apariţiei. De asemenea, are obligaţia de a comunica data încetării cazului de forţă majoră, în termen de 5 (cinci) zile calendaristice de la încetare.
3. Părţile au obligaţia de a lua orice măsuri care le stau la dispoziţie în vederea limitării consecinţelor acţiunii forţei majore.
4. Dacă partea care invocă forţa majoră nu procedează la notificarea începerii şi încetării cazului de forţa majoră, în condiţiile şi termenele prevăzute, nu va fi exonerată de răspundere şi va suporta toate daunele provocate celeilalte părţi prin lipsa de notificare.
5. Executarea Contractului va fi suspendată de la data apariţiei cazului de forţă majoră pe perioada de acţiune a acesteia, în baza deciziei AM POR.
6. În cazul în care forţa majoră şi/sau efectele acesteia obligă la suspendarea executării prezentului Contract pe o perioadă mai mare de 3 (trei) luni, părţile se vor întâlni într-un termen de cel mult 10 (zece) zile calendaristice de la expirarea acestei perioade, pentru a conveni asupra modului de continuare, modificare sau reziliere a Contractului.
7. Cazul fortuit nu este exonerator de răspundere contractuală.

**ARTICOLUL 20 – ÎNCETAREA CONTRACTULUI**

1. În cazuri excepţionale şi temeinic dovedite, inclusiv cazurile de forţă majoră, AM POR poate decide să rezilieze Contractul printr-o notificare scrisă, fără a fi solicitată restituirea finanţării nerambursabile deja plătite.
2. În situaţia în care Beneficiarul nu respectă obligaţiile menţionate la art.9 alin.(9) din prezentul Contract, Contractul este reziliat de plin drept, fără a mai fi necesară o altă formalitate, cu obligaţia pentru Beneficiar de a restitui în întregime sumele deja primite, în condiţiile prevăzute la art.14 din prezentul Contract.
3. În situaţia în care Beneficiarul nu a început implementarea Proiectului într-un termen de 6 (şase) luni de la data intrării în vigoare a Contractului, acesta va fi reziliat de către AM POR, fără a mai fi necesară punerea în întârziere sau vreo altă formalitate în acest sens, cu obligaţia pentru Beneficiar a restituirii în întregime a sumelor deja primite în cadrul Contractului, în condiţiile prevăzute la art.14 din prezentul contract. În acest sens, OI va transmite o informare la AM POR privind neînceperea implementării Proiectului în termen de 7 (şapte) zile lucrătoare de la expirarea termenului de 6 (şase) luni. AM POR va emite decizia de reziliere şi va dispune recuperarea sumelor plătite în termen de 3 (trei) zile lucrătoare de la data primirii informării de la OI.
4. În situaţia în care Beneficiarul nu transmite la OI nicio cerere de prefinanţare/rambursare în termen de maxim 12 luni de la data semnării prezentului Contract, OI poate propune AM POR rezilierea Contractului. Rezilierea poate fi propusă şi în cazul nedepunerii, conform graficului de depunere a cererilor de rambursare, a doua cereri consecutive, fără a se depune în acest timp vreo notificare de revizuire a graficului.
5. În cazul nerespectării de către Beneficiar a prevederilor prezentului Contract, AM POR poate decide rezilierea unilaterală a Contractului printr-o notificare scrisă. În această situaţie, Beneficiarul are obligaţia restituirii în întregime a sumelor deja primite în cadrul Contractului din finanţare nerambursabilă, în condiţiile prevăzute la art.14 din prezentul Contract.
6. Anterior rezilierii Contractului, AM POR poate suspenda plăţile ca o măsură de precauţie, după notificarea prealabilă a Beneficiarului cu privire la neîndeplinirea oricăror obligaţii ce îi revin conform contractului, inclusiv cu privire la transmiterea la termen a rapoartelor de progres. În această situaţie Beneficiarului i se vor percepe majorări de întârziere, în valoare de 0,1% pe zi de întârziere, din suma la care este îndreptăţit, până la data îndeplinirii efective a obligaţiei.
7. AM POR va rezilia Contractul dacă se constată neconcordanţa între starea de fapt dovedită şi cele declarate de către Beneficiar în cererea de finanţare, referitor la faptul că Proiectul nu face obiectul unei finanţări din fonduri publice naţionale sau comunitare sau că nu a mai beneficiat de finanţare din alte programe naţionale sau comunitare. În acest caz, Beneficiarul este obligat să restituie integral sumele primite.
8. AM POR va rezilia Contractul dacă se constată că, pe perioada de valabilitate a prezentului Contract, Beneficiarul a gajat sau ipotecat oricare dintre obiectele / bunurile, fie ele mobile sau imobile, finanţate în cadrul prezentului Contract. Sumele rambursate aferente obiectelor / bunurilor în cauză se vor recupera în mod corespunzător.
9. În situaţia în care proiectul a devenit neeligibil, AM POR va decide rezilierea contractului fără notificare prealabilă şi fără nicio altă formalitate în acest sens. Decizia de reziliere va fi transmisă spre informare beneficiarului şi OI în termen de maxim 3 (trei) zile lucrătoare de la emiterea acesteia.
10. Proiectul devine neeligibil dacă oricând pe perioada de valabilitate a Contractului, astfel cum aceasta este specificată la art.2 alin.(2), intervin modificări care îndeplinesc cumulativ următoarele condiţii:
11. afectează natura operaţiunii finanţate sau condiţiile de implementare ale acesteia, sau oferă unui terţ un avantaj necuvenit, şi
12. rezultă fie dintr-o schimbare a naturii proprietăţii asupra unui articol de infrastructură, fie dintr-o încetare sau schimbare în localizare a investiţiei.
13. Beneficiarul are obligaţia de a informa OI/AM POR în termen de 15 (cincisprezece) zile calendaristice de la data apariţiei oricărei situaţii care determină sau poate determina neeligibilitatea proiectului. Absenţa sau netransmiterea în termen a acestei notificări atrage răspunderea Beneficiarului pentru orice daune şi/sau prejudicii cauzate OI şi/sau AM POR prin aceasta.
14. În cazul în care neeligibilitatea proiectului este determinată de o acţiune sau omisiune a Beneficiarului, acesta va fi obligat să returneze integral sumele primite în baza prezentului Contract.
15. Contractul va fi reziliat şi finanţarea nerambursabilă acordată va fi recuperată şi în cazul în care obiectele / bunurile, fie ele mobile sau imobile, finanţate în cadrul Contractului nu sunt folosite conform scopului destinat, precum şi în cazul în care acestea sunt vândute, închiriate sau înstrăinate sub orice formă prevăzută de legislaţia în vigoare, oricând pe perioada de valabilitate a prezentului Contract, astfel cum este acesta este specificată la art.2 alin.(2).
16. Beneficiarul este de drept în întârziere prin simplul fapt al încălcării prevederilor prezentului contract.

**ARTICOLUL 21 – LEGEA APLICABILĂ**

1. Prezentul Contract obligă părţile să respecte întocmai şi cu bună credinţă fiecare dispoziţie a acestuia în conformitate cu principiul obligativităţii contractului între părţi.
2. Contractul este guvernat de legea română.

**ARTICOLUL 22 – ANEXE**

Următoarele documente sunt anexate la prezentul Contract şi fac parte integrantă din acesta:

Anexa I: Măsurile de monitorizare

Anexa II : Măsurile de informare şi publicitate

Anexa III: Instrucţiuni de prefinanţare şi rambursare a cheltuielilor

Anexa IIIa: Graficul de depunere a cererilor de rambursare

Anexa IV: Cererea de finanţare

Anexa V: Bugetul proiectului

**ARTICOLUL 23 – DISPOZIŢII FINALE**

1. În eventualitatea unui litigiu între AM POR/ OI şi Beneficiar, survenit în executarea acestui Contract, se va încerca soluţionarea acestuia pe cale amiabilă. În situaţia în care nu se poate ajunge la o înţelegere pe cale amiabilă, litigiul va fi soluţionat de către instanţele judecătoreşti competente material din raza teritorială a Municipiului Bucureşti.
2. Prezentul Contract a fost încheiat în trei exemplare originale, în limba română, din care un exemplar pentru AM POR, un exemplar pentru OI şi un exemplar pentru Beneficiar.

|  |  |
| --- | --- |
| ***PENTRU ORGANISMUL INTERMEDIAR*** | ***PENTRU BENEFICIAR*** |
| ***NUME:*** |  | ***NUME:*** |  |
| ***FUNCŢIE:*** |  | ***FUNCŢIE:*** |  |
| ***SEMNĂTURĂ:*** |  | ***SEMNĂTURĂ:*** |  |
| ***DATA:*** |  | ***DATA:*** |  |
| ***PENTRU AUTORITATEA DE MANAGEMENT***  |
| ***NUME:*** |  |  |  |
| ***FUNCŢIE:*** |  |  |  |
| ***SEMNĂTURĂ:*** |  |  |  |
| ***DATA:*** |  |  |  |

**AVIZAT**

**Mihaela Dincă**

**SECRETAR GENERAL ADJUNCT**

**Camelia Coporan , Director General Adjunct**

**DIRECŢIA GENERALĂ FONDURI EUROPENE**

**Ionela Vasile, Director General**

**DIRECȚIA GENERALĂ AVIZARE, CONTENCIOS, RELAȚIA CU**

**PARLAMENTUL ȘI DIALOG SOCIAL**

**Luminiţa Zezeanu, Director**

**DIRECŢIA AUTORIZARE PROGRAME**

**Cătălin Surdeanu, Director**

**DIRECŢIA AUTORITATEA DE MANAGEMENT PENTRU POR**

***ANEXA I***

***MĂSURILE DE MONITORIZARE***

**Monitorizarea proiectului:**

1. AM POR/ OI monitorizează îndeplinirea indicatorilor stabiliţi prin cererea de finanţare pentru măsurarea atingerii rezultatelor şi obiectivelor proiectului.

1. AM POR/ OI monitorizează progresul implementării proiectului prin:
* Verificarea rapoartelor de progres şi a cererilor de rambursare transmise de către beneficiari;
* Realizarea de vizite la faţa locului consemnate în rapoarte.
1. Raportul de progres întocmit de către beneficiar va cuprinde informaţii referitoare la activităţile desfăşurate, stadiul de realizare la momentul raportării, rezultatele parţiale/ finale obţinute, rezultate anticipate indicatori de realizare.

**Verificarea şi Controlul:**

1. Respectarea legislaţiei naţionale privind achiziţiile publice efectuate de beneficiar în cadrul Contractului va fi verificată de OI şi/sau alte structuri care reprezintă MDRAP, UCVAP şi ANRMAP.
2. OI va verifica 100% toate documentele ce însoţesc o cerere de rambursare.
3. Verificarea pe teren se realizează de către OI pentru fiecare cerere de rambursare, astfel încât fiecare cerere de rambursare va fi însoţită de un raport de vizită la faţa locului..
4. AM POR va efectua verificări la faţa locului prin sondaj, pe baza unei analize de risc stabilite la nivelul AM POR.
5. AM POR şi/sau alte structuri care reprezintă Ministerul Dezvoltării Regionale şi Administratiei Publice, cu atribuţii de control / verificare / audit a finanţărilor nerambursabile din fondurile structurale pot efectua misiuni de control pe perioada de implementare a proiectului, cât şi pe durata contractului de finanţare, inclusiv până la expirarea termenului de 5 ani de la data închiderii oficiale a Programului Operaţional Regional.

***ANEXA II***

***măsurile de informare şi publicitate***

*Se vor realiza în conformitate cu prevederile Regulamentului CE Nr. 1083/2006 privind normele generale asupra Fondurilor Structurale, Regulamentului CE Nr. 1828/2006 privind regulile de implementare a Regulamentului CE Nr. 1083/2006 şi a Regulamentului Nr. 1080/2006 al Parlamentului şi al Consiliului privind Fondul European de Dezvoltare Regională ce definesc măsurile de informare şi publicitate privind operaţiunile finanţate din instrumente structurale, precum şi cu prevederile Regulamentului CE Nr. 846/2009 privind modificările aduse Regulamentului CE Nr. 1828/2006.*

*Acceptarea finanţării conduce la acceptarea de către Beneficiar a introducerii pe lista beneficiarilor în conformitate cu prevederile art. 7 lit. d din Regulamentul de Implementare.*

1. **Reguli generale – cerinţe pentru toate proiectele**
2. Beneficiarii sunt responsabili pentru implementarea activităţilor de informare şi publicitate în legătură cu asistenţa financiară nerambursabilă obţinută prin Programul Operaţional Regional, în conformitate cu cele declarate în cererea de finanţare.
3. Neîndeplinirea acestor obligaţii are drept consecinţă pierderea fondurilor alocate pentru informare şi publicitate, precum şi aplicarea unor sancţiuni.
4. Beneficiarul este de acord ca, odată cu acceptarea finanţării, următoarele date să fie publicate, electronic sau în orice alt mod: denumirea beneficiarului, denumirea proiectului, valoarea totală a finanţării, datele de începere şi de finalizare ale proiectului, precum şi locul de implementare al acestuia.
5. Beneficiarii sunt obligaţi să utilizeze, pentru toate produsele de comunicare realizate în cadrul proiectelor finanţate prin Programul Operaţional Regional, indicaţiile tehnice din Manualul de Identitate Vizuală pentru Programul Operaţional Regional.
6. Beneficiarii au obligaţia să transmită către OI pentru avizare toate materialele de informare şi publicitate elaborate în vederea implementării măsurilor de informare şi publicitate asumate prin contractul de finanţare, cu cel puţin 15 zile lucrătoare înainte de lansarea şi utilizarea acestora.
7. Beneficiarii au obligaţia să deţină un dosar (în format tipărit şi/sau electronic) în care vor fi înregistrate toate documentele şi produsele aferente activităţilor de informare şi publicitate desfăşurate.
8. Publicaţiile trebuie să includă obligatoriu pe ultima copertă, în caseta tehnică: titlul proiectului, editorul materialului, data publicării, textul: „Conţinutul acestui material nu reprezintă în mod obligatoriu poziţia oficială a Uniunii Europene sau a Guvernului României”, precum şi date de contact ale beneficiarului care emite publicaţia, astfel încât cei interesaţi, să poată obţine mai multe informaţii, la cerere. Opţional, publicaţiile vor include datele de contact ale AM POR şi a OI relevant.
9. Website-urile dezvoltate în cadrul proiectelor finanţate prin Programul Operaţional Regional vor conţine, obligatoriu, pe pagina principală (i.e. homepage) sigla Uniunii Europene, inclusiv numele fondului din care se finanţează proiectul, a Guvernului României, a Ministerului Dezvoltării Regionale şi Administratiei Publice, a Instrumentelor Structurale şi a Programului Operaţional Regional. De asemenea, website-urile vor conţine un link către site-ul web al Instrumentelor Structurale în România, [www.fonduri-ue.ro](http://www.fonduri-ue.ro), însoţit de textul: “Pentru informaţii detaliate despre celelalte programe cofinanţate de Uniunea Europeană, vă invităm să vizitaţi [www.fonduri-ue.ro](http://www.fonduri-ue.ro)”. (textul reprezentând un link la adresa web (URL): <http://www.fonduri-ue.ro>).
10. Pe pagina principală a webpage-ului creat va fi inserat următorul text: „Conţinutul acestui material nu reprezintă în mod obligatoriu poziţia oficială a Uniunii Europene sau a Guvernului României”.
11. În situaţia personalizării unor materiale promoţionale, siglele care trebuie să apară obligatoriu pe acestea sunt: sigla Uniunii Europene, inclusiv numele fondului european din care se finanţează proiectul, sigla Guvernului României, sigla Instrumente Structurale, sigla Regio şi sloganul Iniţiativă locală. Dezvoltare regională. Excepţie de aceste reguli fac articolele promoţionale mici, respectiv cele a căror suprafaţă de imprimare este mai mică de 5 cm. În acest caz, siglele obligatorii sunt: sigla Uniunii Europene şi sigla Regio.
12. Bannerele expuse în acţiunile proiectelor finanţate prin Programul Operaţional Regional vor avea inscripţionate sigla Uniunii Europene, inclusiv numele fondului european din care se finanţează proiectul, sigla Guvernului, sigla Ministerului Dezvoltării Regionale şi Administratiei Publice, sigla beneficiarului, sigla Instrumentelor Structurale în România şi sigla Regio. Beneficiarul va stabili dimensiunile optime ale acestor sigle, astfel încât să asigure vizibilitatea maximă pentru Programul Operaţional Regional şi contribuţia financiară a Uniunii Europene.
13. În cazul realizării unui spot audio de promovare, voiceover-ul va menţiona la finalul textului selectat pentru promovarea programului/proiectului, următorul text:

“Investim în viitorul tău ! Proiect selectat în cadrul Programului Operaţional Regional şi cofinanţat de Uniunea Europeană prin Fondul European de Dezvoltare Regională.”

1. În cazul realizării unui spot video, după imaginile selectate pentru a reprezenta proiectul/programul, va fi inclus un carton de final pe care vor fi aplicate următoarele informaţii, respectând ordinea de mai jos:
* sigla UNIUNII EUROPENE, inclusiv textul FONDUL EUROPEAN PENTRU DEZVOLTARE REGIONALĂ;
* sigla GUVERNULUI ROMÂNIEI;
* sigla MINISTERULUI DEZVOLTĂRII REGIONALE ŞI ADMINISTRATIEI PUBLICE;
* sigla beneficiarului;
* sigla INSTRUMENTE STRUCTURALE;
* sigla Regio, împreună cu sloganul *Iniţiativă locală. Dezvoltare regională.*
* pagina de internet a Regio, [www.inforegio.ro](http://www.inforegio.ro)
* Textul: “Investim în viitorul tău ! Proiect selectat în cadrul Programului Operaţional Regional şi cofinanţat de Uniunea Europeană prin Fondul European de Dezvoltare Regională.”
1. În cazul achiziţiilor de echipamente, acestora li se va aplica la loc vizibil un autocolant care să conţină următoarele elemente obligatorii: sigla Uniunii Europene, inclusiv numele fondului european din care se finanţează proiectul, sigla Guvernului României, sigla Ministerului Dezvoltării Regionale şi Administratiei Publice, sigla Instrumentelor Structurale, precum şi sigla şi logo Regio. Pentru echipamente cărora li se vor aplica autocolante de dimensiunea 90 mm x 50 mm, sigla obligatorie este cea a Regio, împreună cu sloganul *Iniţiativă locală. Dezvoltare regională.*
2. Beneficiarul este obligat să asigure o informare transparentă şi corectă a mass-media asupra proiectului finanţat prin Programul Operaţional Regional. Astfel, va fi obligat să anunţe prin comunicate de presă/anunţuri în presă începerea activităţilor din proiect.
3. La finalizarea proiectului beneficiarul va publica o informare asupra proiectului şi a rezultatelor sale în ziarul local/regional cu cea mai mare audienţă. Informarea va include următoarele elemente obligatorii: sigla Uniunii Europene, inclusiv numele fondului european din care se finanţează proiectul, sigla Guvernului României, sigla Ministerului Dezvoltării Regionale şi Administratiei Publice, sigla Instrumentelor Structurale, sigla Regio, valoarea proiectului, numele proiectului/investiţiei, beneficiarul. De asemenea, acest material distribuit în mass media va conţine şi informaţii despre impactul proiectului la nivelul localităţii/regiunii (ex. crearea de locuri de muncă, protecţia consumatorului, creşterea calităţii serviciilor publice etc).
4. Beneficiarii vor face dovada apariţiei anunţurilor livrate către mass media (comunicatele preluate ca atare, ştirile rezultate din informaţia furnizată, anunţul publicitar plătit) prin arhivarea unei copii a ziarului/ziarelor în care s-a publicat sau prin fotocopierea acestuia/acestora, astfel încât să fie vizibil textul ştirii/anunţului, numele ziarului/ziarelor şi data apariţiei.

**2. Reguli specifice pentru proiecte de lucrări şi achiziţii de bunuri**

***2.1 Reguli aplicabile în perioada de implementare a proiectului***

1. Beneficiarii proiectelor de investiţii în infrastructură, alta decât cea de transport (ex. lucrări de construcţii, reabilitare, modernizare, extindere) pentru care valoarea contribuţiei publice depăşeşte 500 000 de euro sunt obligaţi să monteze panouri pentru toată durata de implementare a proiectului, chiar la locaţia proiectului. Dacă proiectul se implementează în mai multe locaţii, se va instala cel puţin un panou la cel puţin una dintre locaţii. Pentru acest tip de investiţie se va monta un panou temporar, care va fi inlocuit, la cel mult 6 luni de la finalizarea proiectului, cu o placă permanentă.
2. Panourile trebuie confecţionate dintr-un material rezistent conform specificaţiilor tehnice din Manualul de Identitate Vizuală Regio. Dacă acestea se deteriorează din cauza unor factori externi (ex. mediu, vandalism), beneficiarul va trebui să le refacă în cel mai scurt timp posibil.
3. Numărul panourilor instalate, diferă în funcţie de tipul de lucrări, după cum urmează:
* pentru lucrări de construcţii, reabilitare, modernizare, extindere, se va instala un singur panou;
* pentru infrastructură de transport, se vor instala câte două panouri la fiecare capăt de drum, pe fiecare sens de mers[[2]](#footnote-2). Dacă pe lungimea sectorului de drum există poduri, se va inslata câte un panou la fiecare pod, decorat faţă/verso. În cazul în care pe traseul proiectului există mai multe poduri, panourile respective se vor instala la minim 3 poduri.
1. Panourile vor fi expuse în maxim 4 luni de la emiterea ordinului de începere a lucrărilor.
2. Dimensiunea recomandată pentru panourile temporare este **l 3m x h 2m**.
3. Cel puţin 25% din suprafaţa panoului va fi consacrată participării Comunităţii, şi în mod specific va cuprinde:
4. imaginea Uniunii, cu steagul şi cuvintele „Uniunea Europeană” + „Fondul European pentru Dezvoltare Regională” fără a fi prescurtate;
5. Contribuţia financiară a Uniunii Europene sub forma următorului text: „Investim în viitorul tău! Proiect selectat în cadrul Programului Operaţional Regional şi co-finanţat de Uniunea Europeană prin Fondul European pentru Dezvoltare Regională”. Mărimea caracterelor pentru menţionarea contribuţiei financiare a Uniunii Europene va fi aceeaşi ca şi cea folosită pentru informaţiile referitoare la cofinanţarea naţională, şi nu mai mică de 50% din fontul folosit pentru scrierea titlului proiectului.
6. Panoul trebuie să includă obligatoriu următoarele informaţii:
	1. logo-ul Regio şi sloganul: “*Iniţiativă locală. Dezvoltare regională*.”;
	2. logo-ul Guvernului României;
	3. logo-ul Ministerului Dezvoltării Regionale şi Administratiei Publice;
	4. logo-ul Instrumentelor Structurale;
	5. numele proiectului;
	6. numele beneficiarului;
	7. valoarea totală a proiectului;
	8. contribuţia Uniunii Europene (în RON);
	9. contribuţia Guvernului României (în RON) (dacă este zero, pe rândul rezervat acestei sume se va scrie o linie de pauză ( - ));
	10. contribuţia Beneficiarului (cheltuieli eligibile + cheltuieli neeligibile + TVA) (în RON);
	11. data începerii proiectului;
	12. data finalizării proiectului;
	13. organism Intermediar;
	14. Autoritatea de Management;
	15. constructor;
	16. logo-ul Uniunii Europene şi cuvintele: “Uniunea Europeană”, fără abrevieri;
	17. menţionarea Fondului European pentru Dezvoltare Regională (FEDR);
	18. textul “Investim în viitorul tău! Proiect selectat în cadrul Programul Operaţional Regional şi cofinanţat de Uniunea Europeană prin Fondul European de Dezvoltare Regională”.
7. Panourile vor fi înlocuite cel târziu după şase luni de la terminarea proiectului cu plăci permanente.
8. Pentru proiectele de achiziţie de bunuri a căror finanţare publică depăşeşte 500.000 euro, va fi instalat un panou de dimensiune l 0,8 m x h 0,5 m. Acest panou va fi instalat la sediul beneficiarului care a achiziţionat bunurile.

***2.2 Reguli aplicabile după încheierea proiectului***

1. Beneficiarii proiectelor de investiţii în infrastructură (de exemplu: lucrări de construcţii, reabilitare, modernizare, extindere) sau de achiziţii de bunuri, a căror valoare din contribuţia publică depăşeşte 500.000 de euro, sunt obligaţi ca, nu mai târziu de 6 luni de la încheierea proiectului, să monteze plăci permanente prin care se vor face cunoscute acţiunile Uniunii Europene.
2. Informaţiile care trebuie incluse obligatoriu pe o placă permanentă sunt:
	1. logo-ul Regio şi sloganul: “Iniţiativă locală. Dezvoltare regională.”;
	2. logo-ul Guvernului României;
	3. logo-ul MDRAP;
	4. logo-ul Instrumentelor Structurale;
	5. numele proiectului;
	6. numele beneficiarului;
	7. valoarea totală a proiectului (valoarea efectiv plătită, atât de beneficiar, ca şi cheltuieli nerambursabile, cât şi sumele rambursate)(în RON);
	8. data începerii proiectului;
	9. data finalizării proiectului (durata efectivă a implementării proiectului);
	10. Organism Intermediar;
	11. Autoritatea de Management;
	12. logo-ul Uniunii Europene şi cuvintele: “Uniunea Europeană”, fără abrevieri;
	13. menţionarea Fondului European pentru Dezvoltare Regională (FEDR);
	14. textul “Investim în viitorul tău! Proiect selectat în cadrul Programul Operaţional Regional şi co-finanţat de Uniunea Europeană prin Fondul European pentru Dezvoltare Regională”.
3. Numărul de plăci permanente instalate va fi egal cu cel al panourilor temporare.
4. În cazul în care proiectul este implementat în mai multe locaţii, se va amplasa cel puţin o placă la cel puţin una dintre locaţii.
5. Pentru proiectele de achiziţie de bunuri a căror finanţare publică depăşeşte 500.000 euro, va fi instalată o placă de dimensiune minimă 70 cm x 45 cm. Această placă va fi instalată la sediul beneficiarului care a achiziţionat bunurile.
6. Plăcile permanente vor rămâne instalate la locul implementării proiectului pe o perioadă de 5 ani de la data închiderii oficiale a Programului Operaţional Regional 2007 - 2013.

***ANEXA III***

***INSTRUCŢIUNI DE PREFINANŢARE ŞI RAMBURSARE A CHELTUIELILOR***

1. OI va primi si va verifica documentele prevăzute la alin. (5), (6) şi (18) ale prezentei anexe, în vederea obţinerii prefinanţării/ cererea de rambursare transmisă de către Beneficiar în termen de maxim 25 de zile lucrătoare.
2. În procesul de verificare a cererii prefinanţare/rambursare beneficiarul este obligat ca în termen de 5 zile de la notificare să răspundă oricărei clarificări solicitate de OI/AM. Până la primirea răspunsului din partea beneficiarului termenul de verificare a cererii de prefinanţare/rambursare se suspendă. Nedepunerea de către beneficiar a documentelor sau clarificărilor solicitate, în termenul prevăzut la acest alineat, atrage respingerea, parţială sau totală, după caz, a cererii de rambursare.
3. AM POR va transfera prefinanţarea/rambursarea către Beneficiar în termen de maxim 45 zile lucrătoare de la data depunerii cererii de prefinanţare/rambursare la OI. . OI/AM POR pot opri curgerea acestui termen, de maxim 2 ori, în cazul în care sunt necesare clarificări, modificări sau informaţii suplimentare care trebuie furnizate de către Beneficiar. Termenul limită va curge din nou de la data la care OI a primit informaţiile/ clarificările/ documentele suplimentare solicitate.Data plăţii se consideră data debitării contului AM POR
4. Acordarea prefinanţării se face conform art. 6, alin. (2).
5. Prima tranşă a prefinanţării se acordă în cotă de maximum 5% din valoarea eligibilă a contractului, în baza prezentării următoarelor documente:
* Unul sau mai multe contracte de furnizare de bunuri/prestare de servicii/execuţie de lucrări încheiat(e) între beneficiar şi unul sau mai mulţi operatori economici, însoţit/e de documentele justificative aferente procedurii de atribuire, conform instrucţiunilor AMPOR, a cărui/căror valoare/valoare cumulată să fie de minimum 5% din valoarea eligibilă a proiectului, cu excepţia proiectelor a căror implementare se realizează făra încheierea vreunui astfel de contract;
* Cerere de acordare a prefinanţării;
* Identificare financiară privind deschiderea unui cont dedicat exclusiv pentru utilizarea prefinanţării.
* Anexa IIIa - Graficul de depunere a cererilor de rambursare actualizată, dacă este cazul, cu respectarea prevederilor art. 18, alin. (7) și (8) din contractul de finanţare.

 (6) Acordarea celei de-a doua tranşe a prefinanţării se face în baza prezentării următoarelor documente şi a îndeplinirii cumulative a următoarelor condiţii:

* Contract de execuţie lucrări,numai în cazul în care nu a fost depus la solicitarea primei tranşe de prefinanţare, însoţit de documentele justificative aferente procedurii de atribuire, conform instrucţiunilor AM POR;
* Cerere de acordare a prefinanţării tranşa a II-a;
* Îndeplinirea condiţiei de a avea autorizat de către AM POR minim 60% din cheltuielile efectuate din valoarea primei tranşe de prefinanţare.

 (7) Prefinanţarea acordată se va recupera integral inainte de efectuarea plăţii finale prin aplicarea unui procent de recuperare de minim 30% din fiecare cerere de rambursare, până la acoperirea integrală a prefinanțării acordate, cu excepția cererii de rambursare în cadrul căreia cuantumul prefinanțării rămase de recuperat reprezintă un procent mai mic de 30% și cu excepția ultimei cereri de rambursare.

1. În cazul în care beneficiarul nu transmite în termen de 6 luni de la primirea primei tranșe de prefinanţare, cereri de rambursare în cuantum de minim 60 % din valoarea prefinanţării acordate, AM POR are obligaţia recuperării prefinanţării neutilizate pentru efectuarea cheltuielilor eligibile incluse în cererile de rambursare primite, și a cheltuielilor pentru plata taxei pe valoare adăugată neeligibile aferente acestora (dacă este cazul).
2. În situatia in care Beneficiarii nu transmit nicio cerere de rambursare in termen de maximum 4 luni de la primirea prefinantarii, AM POR are obligatia recuperarii integrale a prefinantarii acordate.
3. AM POR va notifica beneficiarul asupra sumelor pe care le are de restituit din prefinanţarea acordată şi îl va notifica ca debitor.
4. În cazul în care beneficiarii nu restituie autorităţilor de management/Autorităţii de certificare şi plată sumele datorate, în termen de 15 zile de la data comunicării notificării, acestea emit decizii de recuperare a prefinanţării, prin care se individualizează sumele de restituit exprimate în moneda naţională. Decizia constituie titlu de creanţă. În titlul de creanţă se indică şi contul în care beneficiarul trebuie să efectueze plata.

Debitorii au obligaţia efectuării plăţii sumelor stabilite prin Decizia de recuperare a prefinanţării, în termen de 30 de zile de la data comunicării acesteia.

1. Debitorul datorează pentru neachitarea la termen a obligaţiilor stabilite prin titlul de creanţă o dobândă care se calculează prin aplicarea ratei dobânzii datorate la soldul rămas de plată din contravaloarea în lei a sumelor datorate, din prima zi de după expirarea termenului de plată stabilit în conformitate cu prevederile alin. (11), până la data stingerii acesteia.

(13) Pentru obţinerea prefinanţării, beneficiarii instituţii publice, indiferent de modul de finanţare şi subordonare, au obligaţia deschiderii unui cont la trezoreria statului, iar celelalte categorii de beneficiari pot deschide un cont la trezorerie sau într-o bancă comercială, conform legislaţiei în vigoare. Contul va fi dedicat exclusiv pentru primirea prefinanţării şi efectuarea cheltuielilor aferente proiectului, inclusiv acordarea de avansuri către contractori şi/sau transferul de sume către parteneri (dacă este cazul).

(14) Beneficiarii de proiecte finanţate din instrumente structurale au obligaţia să ţină pentru fiecare proiect o evidenţă contabilă distinctă, folosind conturi analitice dedicate, atât pentru sumele încasate reprezentând prefinanţarea, cât şi pentru cheltuielile efectuate aferente implementării fiecărui proiect.

(15) În vederea rambursării cheltuielilor eligibile efectuate în cadrul Proiectului, Beneficiarul poate transmite lunar, însă recomandat la un interval de maxim 3 luni, către OI/AM POR o cerere de rambursare, pe suport de hârtie şi în format electronic. Calendarul de depunere a cererilor de rambursare este prevăzut în *Anexa III a – Graficul de depunere a cererilor de rambursare*, şi poate fi modificat numai cu respectarea prevederilor Contractului.

(16) Înainte de solicitarea rambursării, cheltuielile respective trebuie să fie deja efectuate şi plătite. Data plăţii se consideră data debitării contului bancar al Beneficiarului. Se consideră eligibile cheltuielile efectuate şi plătite de Beneficiar până la termenul de depunere a cererii de rambursare finale conform art.7(3) din contractul de finanțare.

(17) Beneficiarul va efectua plata cheltuielilor eligibile numai prin transfer bancar. Nu vor fi considerate eligibile cheltuielile ce se vor plăti în numerar sau prin altă modalitate de plată decât prin transfer bancar. Pentru plăţile în alte valute aferente cheltuielilor efectuate de Beneficiar, AMPOR va rambursa contravaloarea în lei a acestora la cursul de schimb aplicat de beneficiar în ziua plăţii, dar fără a depăşi contravaloarea în lei a sumelor facturate la cursul BNR din ziua emiterii facturii.

(18) OI va verifica realitatea, legalitatea şi conformitatea cheltuielilor efectuate de Beneficiar, după primirea cererii de rambursare. Verificarea se face pe baza documentaţiei suport ce însoţeşte cererea de rambursare. Documentele originale pe baza cărora se înregistrează în contabilitatea beneficiarului cheltuielile efectuate în cadrul proiectului vor avea menţionat codul proiectului şi menţiunea „Proiect finanţat din POR”. Beneficiarul va aplica menţiunea „Conform cu originalul” pe copiile documentelor suport/justificative ce însoţesc cererea de rambursare.

(19) Pe perioada de implementare a proiectului OI va efectua o vizită la faţa locului la prima cerere de rambursare, o vizită la momentul autorizării a 40% din valoarea contractului de finanţare şi o vizită la cererea finală de rambursare. Vizitele la faţa locului vor fi însoţite de un raport de vizită.

 (20) În cazul în care nu transmite cererea de rambursare, se menţine obligaţia Beneficiarului de a transmite raportul de progres trimestrial sau ori de câte ori AM POR/OI va solicita acest lucru în mod expres.

(21) OI va transmite beneficiarului în termen de 5 zile de la semnarea contractului, modelul cererii de prefinanţare, de rambursare, raportul de progres.

1. Numarul contractului de finantare [↑](#footnote-ref-1)
2. Conform MIV ACIS, pag 14, excepţiile de la numărul de panouri instalate se pot stabilit punctual, prin dispoziţii ale Autorităţii de Management a Regio. [↑](#footnote-ref-2)